# name
La col·lecció de postals de Miquel Galmes: Tractament documental i posada en valor.

# metadata.dc.description[].value
Màster en Biblioteques i Col·leccions Patrimonials, Facultat de Biblioteconomia i Documentació, Universitat de Barcelona, curs: 2018, Tutor: Rueda Ramírez, Pedro José i Laia Foix

# metadata.dc.description.abstract[].value
Aquest treball d’investigació té com a finalitat principal la visibilització i posada en valor de la col·lecció
de postals de Miquel Galmes mitjançant la creació d’eines de descripció que puguin ser d’utilitat per a
futurs investigadors, garantint l’apropament a la col·lecció i l’accés a la informació.
Miquel Galmes, fundador de l’Institut d’Estudis Fotogràfics de Catalunya (IEFC), va bastir al llarg
de la seva vida, una gran col·lecció entorn el món de la fotografia. El motor d’aquesta col·lecció era la
voluntat de construir, en un futur pròxim, el Museu Integral de la Fotografia de Catalunya, projecte que
malauradament no va veure fet realitat. No obstant això, l’any 2016 aquest gran llegat fotogràfic passa
a mans de l’IEFC i se’n comença a desenvolupar el tractament documental de forma gradual. La Col·
lecció Miquel Galmes està formada per tres eixos ben diferenciats: el conjunt de càmeres i altres aparells
relacionats amb la presa, processat i difusió de la fotografia, la biblioteca especialitzada en l’àmbit foto·
gràfic, i els fons fotogràfics, corresponents a un recull de fotografia, entesa com un producte final, amb
més de 20 000 objectes fotogràfics, agrupació dins la qual trobem la col·lecció objecte d’aquest estudi.
D’aquesta manera, aquest estudi es concep com un treball de col·laboració amb aquesta institució
cabdal en l’àmbit de la fotografia conferint un tractament documental a aquesta col·lecció de targetes
postals. A partir de la valoració conjunta amb la institució i la perspectiva d’un especialista en temàtica
cartòfila sobre les presumptes necessitats d’informació dels usuaris, els recursos disponibles i les possibi·
litats de tractament que ofereix la col·lecció, s’ha optat pel desenvolupament de tres eines de descripció:
una descripció de tipus arxivístic al nivell més general mitjançant l’aplicació de la Norma de Descripció
Arxivística de Catalunya (NODAC), i la creació de dos índexs, un de relatiu al contingut icònic de les
targetes postals pel que fa als llocs representats a l’anvers (Índex toponímic) i un altre que conté tots els
agents productors implicats en la seva fabricació (Índex de mencions de responsabilitat).
No obstant això, la manca de metodologia estandarditzada per la creació d’aquestes eines de descripció
en forma d’índexs, o de normativa específica en l’àmbit de la targeta postal, ens ha portat forçosament a
haver de generar una metodologia pròpia que, d’una banda, ha resultat útil per a descriure la col·lecció
objecte d’aquest estudi, i de l’altra, possibilita la futura aplicació en d’altres col·leccions de caracterís·

# metadata.dc.source[].value
Màster Oficial - Biblioteques i Col·leccions Patrimonials

# metadata.dc.title[].value
La col·lecció de postals de Miquel Galmes: Tractament documental i posada en valor.